‘AMATACENTEL’โตทะลุเป้า ตปท.ลุยซื้อที่ดินชอบนโยบายรัฐ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — AMATA ควง CENTEL รายได้โตเหนือเป้าปีนี้ ส่วน HANA ถูกเงินบาทแข็งกด กำไรในรูปเงินบาทน้อยกว่าคาด
นายวิบูลย์ กรมดิษฐ์ กรรมการและประธานเจ้าหน้าที่ปฏิบัติการ บริษัท อมตะ คอร์ปอเรชัน (AMATA) เปิดเผยว่า บริษัทเพิ่มเป้ายอดขายที่ดินในนิคมอุตสาหกรรมอมตะปีนี้เป็น 1,5002,000 ไร่ จากเดิมตั้งเป้าเพียง 900 ไร่ หลังจากครึ่งปีแรกขายได้ 252 ไร่ มีรายได้ 4,0004,500 ล้านบาท เพิ่มขึ้น 70% จากปีก่อนที่ทำได้ 2,300 ล้านบาท 
สาเหตุที่ปรับเป้ายอดขายใหม่ เนื่องจากนับตั้งแต่เดือน ก.ย.นี้ บริษัทจะเซ็นสัญญากับลูกค้าเก่าจากญี่ปุ่น สหรัฐและยุโรป 1112 ราย รวมมากกว่า 500 ไร่ ส่วนใหญ่เป็นลูกค้าในกลุ่มยานยนต์และเครื่องมือทางการเกษตร 
นายวิบูลย์ กล่าวว่า นักลงทุนต่างชาติ กลับมาลงทุนไทยเพิ่มขึ้น หลังมองปัญหาการเมืองกับธุรกิจแยกจากกัน นอกจากนี้ ที่ผ่านมากฎเกณฑ์นโยบายทางภาษีและต้นทุนการผลิตของไทยเปลี่ยนแปลงน้อยมาก เมื่อเทียบกับเพื่อนบ้าน เช่น เวียดนามและจีน ซึ่งจีนขึ้นค่าแรง 100% ในเวลาที่รวดเร็วเกินไป
ปัจจุบันบริษัทมีที่ดินรองรับการขายทั้งหมด 1.4 หมื่นไร่ แบ่งเป็นที่อมตะนครประมาณ 8,500 ไร่ และที่อมตะซิตี้ 5,500 ไร่ ขณะเดียวกันยังไม่ปรับเพิ่มราคาขายที่ดินเฉลี่ยอยู่ที่ 4 ล้านบาทต่อไร่ 
สำหรับการที่ราคาหุ้น AMATA ปรับเพิ่มขึ้นและมีการเข้ามาถือหุ้นผ่านเอ็นดีวีอาร์ เป็นเพราะนักลงทุนและนักวิเคราะห์มีความเชื่อมั่นในพื้นฐานบริษัทมากขึ้น และมองเห็นอนาคตมีการเติบโตจากปัจจัยพื้นฐานจริง 
นายรณชิต มหัทธนะพฤทธิ์ ผู้อำนวยการอาวุโสฝ่ายการเงินและบริหาร บริษัท โรงแรมเซ็นทรัล พลาซา (CENTEL) กล่าวว่า ในเดือน ต.ค. จะเปิดบริการโรงแรมที่ภูเก็ตและสามารถรับรู้รายได้ปีนี้ 70 ล้านบาท คาดว่าจะทำให้รายได้ครึ่งปีหลังจะเติบโตกว่าครึ่งปีแรก ซึ่งจะทำให้รายได้ปีนี้โตกว่าเป้าที่คาดไว้ 10% หรือประมาณ 8,900 ล้านบาท เทียบปีก่อนทำได้ 8,400 ล้านบาท ส่วนปีหน้ายังไม่มีการลงทุนโครงการขนาดใหญ่ 
นายอิศรา ศิวะกุล รองประธานและผู้จัดการทั่วไป บริษัท ฮานา ไมโครอิเล็คโทรนิคส (HANA) กล่าวว่า บริษัทจะได้รับกำไรในรูปเงินบาทน้อยกว่าเป้าหมายเพราะเงินบาทแข็งค่าทุก 10% มีผลกระทบต่อกำไร 130 ล้านบาทต่อไตรมาส ส่วนยอดขายทั้งปีทำได้ 1.4 หมื่นล้านบาท ดีกว่าปีที่ผ่านมา มีจำนวน 1.3 หมื่นล้านบาท